Bogosi jwa Modimo ke puso ya mmatota. Gore puso nngwe le nngwe e dire sentle, e tlhoka go nna le babusi, melao le babusiwa. A Bogosi jwa Modimo bo na le dilo tseno? Ela tlhoko tsela e Baebele e arabang ka yone dipotso tse tharo tse di latelang: Ngogola Basupi ba ga Jehofa ba dirisitse diura di feta dibilione di le 1,9 ba rera dikgang tse di molemo mo dinageng di le 240 ka dipuo di feta 700. Tiro eno e e dirwang gompieno ke bosupi jo bo maatla jwa gore bokhutlo bo atametse. E re ka Basupi ba ga Jehofa ba rata baagelani ba bone, ba dira ka natla fa ba ntse ba tlhagisa batho ka letsatsi la Modimo la katlholo le le atamelang ka bofefo. (Mathaio 22:39) Lebaka la go bo o ka kgona go solegelwa molemo ke tshedimosetso eno, ke sesupo sa gore Jehofa o a go rata. Gopola gore, “[Modimo] ga a eletse gore ope a senngwe mme o eletsa gore botlhe ba fitlhe mo boikwatlhaong.” (2 Petere 3:9) A o tla tsibogela tsela e Modimo a go ratang ka yone o bo o ikobela tlhagiso ya go sa le gale?